# Andrius Kupčinskas

### Straipsnis iš Vikipedijos, laisvosios enciklopedijos.

Andrius Kupčinskas (g. 1975 m. kovo 20 d. Kaune) – Lietuvos ir Kauno miesto politinis bei visuomenės veikėjas.

## [taisyti] Biografija

A.Kupčinsko senelis gydytojas Juozas Kupčinskas buvo paskutinis pokario metais veikusio Kauno valstybinio universiteto rektorius (1946–1950 m.) ir pirmasis Kauno medicinos instituto direktorius (1950–1953 m.). Tėvas Rytas Kupčinskas – ilgametis Lietuvos Sąjūdžio tarybos pirmininkas, Kauno miesto savivaldybės tarybos ir Seimo narys.

1993 m. baigė Kauno Simono Daukanto vidurinę mokyklą. 1993–1998 m. Vytauto Didžiojo universiteto (VDU) Humanitarinių mokslų fakultete studijavo istoriją ir politologiją. 2000 m. VDU Politikos mokslų ir diplomatijos institute (PMDI) įgijo informacijos ir komunikacijos magistro laipsnį.

1998–1999 m. – Kauno apskrities dienraščio „Kauno žinios” neetatinis reporteris. 2000–2003 m. – bendros Lietuvos-Prancūzijos UAB „Baltic Pack” vadybininkas.

1994 m. – Jaunųjų konservatorių lygos narys (valdybos narys, vicepirmininkas, pirmininkas). 1997–2000 m. – Kauno miesto savivaldybės Informacijos ir ryšių su visuomene skyriaus vyr. konsultantas. 1997 m. – Kauno jaunimo reikalų tarybos steigėjas ir narys, 2003 m. – pirmininkas.

Nuo 2000 m. – Kauno miesto savivaldybės tarybos narys, Miesto ūkio komiteto narys. 2001 m. – Atlanto Sutarties Lietuvos bendrijos narys (Kauno skyriaus pirmininkas, valdybos narys). 2003 m. – Kauno miesto savivaldybės mero patarėjas jaunimo, sporto ir bendruomenių klausimais.

Nuo 2003 m. – Kauno miesto savivaldybės tarybos narys, Tėvynės Sąjungos (TS) Kauno skyrių sueigos pirmininkas, TS frakcijos seniūnas, Savivaldos ir ekonomikos komiteto narys, Antikorupcijos komisijos pirmininkas, Privatizavimo ir Peticijų komisijų narys, Bendruomenių centrų rėmimo fondo pirmininkas, Strateginio planavimo ir investicinių projektų koordinavimo komisijos narys.

2007 m. išrinktas Kauno miesto meru.

Vedęs. Žmona Jurgita – socialinė darbuotoja, sūnus Jokūbas, dukra Gertrūda.

Rodomas puslapis "http://lt.wikipedia.org../../../a/n/d/Andrius_Kup%C4%8Dinskas_bb98.html"

Kategorija: Kauno politikai

##### Views

- Straipsnis
- Aptarimas
- Dabartinė versija

##### Paieška